Document ID: /roh_data/filtered/swiss_laws_in_ROHinterleaved.jsonl.gz/25517

This text was translated from FR into Rumantsch Grischun.

Les pièces de l’administration relatives aux preuves qu’elle a recueillies servent aussi de moyens de preuve au tribunal; celui-ci peut, d’office ou à la requête d’une partie, recueillir d’autres preuves nécessaires pour élucider l’état de fait ou administrer à nouveau des preuves déjà recueillies par l’administration. Lorsque la sauvegarde d’intérêts publics ou privés importants l’exige, notamment celle de secrets de fonction, de profession ou d’affaires d’une partie ou d’un tiers, le tribunal peut ordonner le huis clos total ou partiel sur les débats et les délibérations. Le tribunal apprécie librement les preuves. Le tribunal est lié par une décision entrée en force concernant l’assujettissement à une prestation ou à une restitution; s’il s’agit d’une décision de l’administration et que le tribunal considère qu’elle est fondée sur une violation manifeste de la loi ou sur un abus du pouvoir d’appréciation, il renvoie les débats et retourne le dossier à l’administration pour nouvelle décision. L’art. 63, al. 3, est applicable par analogie.

Las actas da l’administraziun davart las cumprovas ch’ella ha rimnà servan er a la dretgira sco mussaments; quella po, da sai anora u sin proposta d’ina partida, rimnar ulteriuras cumprovas che gidan a sclerir ils fatgs u a repeter la registraziun da cumprovas rimnadas da l’administraziun. Sch’igl è necessari d’observar interess publics u privats essenzials, en spezial secrets d’uffizi, da professiun u da fatschenta d’ina partida u d’ina terza persuna, sto la dretgira excluder per part u dal tuttafatg la publicitad da las tractativas e da las cussegliaziuns. La dretgira valitescha libramain las cumprovas. La decisiun legalmain valaivla davart l’obligaziun da prestaziun u da restituziun è impegnativa per la dretgira; sch’i sa tracta d’ina decisiun da l’administraziun e sche la dretgira considerescha che tala sa basia sin ina violaziun evidenta da la lescha u sin in abus dal liber appreziar, suspenda ella la tractativa principala e returna las actas a l’administraziun respectiva per laschar prender ina nova decisiun. L’artitgel 63 alinea 3 vala tenor il senn.